
Text rozhodnutia
Súd: Krajský súd Trnava Spisová značka: 11CoP/52/2014 Identifikačné číslo súdneho spisu: 2113214964 Dátum vydania rozhodnutia: 28. 08. 2014 Meno a priezvisko sudcu, VSÚ: Mgr. Fedor Benka ECLI: ECLI:SK:KSTT:2014:2113214964.1 Uznesenie Krajský súd v Trnave v právnej veci navrhovateľky: T. G., rod. C., nar. XX.XX.XXXX, bytom N. X, P., proti odporcovi: R. G., nar. XX.XX.XXXX, bytom N. X, P., zastúpený prom. práv. Ivetou Orlíkovou, advokátkou, Kapitulská 6, Trnava, o rozvod manželstva a úpravu výkonu rodičovských práv a povinností na čas po rozvode k maloletým deťom: B. G., nar. XX.XX.XXXX a C. G., nar. XX.XX.XXXX, v konaní zastúpené kolíznym opatrovníkom Úradom práce, sociálnych vecí a rodiny Trnava, o odvolaní odporcu proti rozsudku Okresného súdu Trnava zo dňa 9. decembra 2013, č.k. 13P/34/2013-61, t a k t o r o z h o d o l : Odvolací súd odvolacie konanie z a s t a v u j e . Žiaden z účastníkov nemá právo na náhradu trov odvolacieho konania. o d ô v o d n e n i e : Rozsudkom napadnutým odvolaním súd prvého stupňa rozviedol manželstvo účastníkov, maloleté deti zveril do osobnej starostlivosti navrhovateľky, pričom navrhovateľka a odporca budú zastupovať obe maloleté deti pred úradmi a spravovať ich majetok a súčasne odporcovi uložil platiť na výživu maloletej B. 100 eur mesačne a na výživu C. 70 eur mesačne vždy do 15.-teho dňa v mesiaci vopred k rukám navrhovateľky, pričom styk odporcu s maloletými deťmi ponechal neobmedzený. O trovách konania rozhodol tak, že účastníci nemajú právo na náhradu trov konania. Proti rozsudku súdu prvého stupňa podal v zákonnej lehote odvolanie odporca. Písomným podaním doručeným súdu prvého stupňa dňa 25.02.2014 zobral odporca odvolanie späť v celom rozsahu. Krajský súd v Trnave ako súd odvolací (§ 10 ods. 1 O.s.p.) po zistení, že odvolanie bolo podané včas (§ 204 ods. 1 O.s.p.), oprávnenou osobou - účastníkom konania (§ 201 O.s.p.), proti rozhodnutiu, proti ktorému bol tento opravný prostriedok prípustný (§ 202 O.s.p.), preskúmal vec podľa § 212 ods. 1 a 2 O.s.p., prejednal bez nariadenia pojednávania, bez vecného preskúmania napadnutého rozhodnutia, keďže odvolateľ vzal odvolanie späť a dospel k záveru, že odvolacie konanie je potrebné zastaviť. Podľa § 207 ods. 2 O.s.p., dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa § 207 ods. 3 O.s.p., ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Späťvzatie odvolania je dispozičným právom odvolateľa, ktoré je súd povinný rešpektovať a v zmysle vyššie citovaných ustanovení zákona má späťvzatie odvolania za následok zastavenie odvolacieho konania, o ktorom rozhoduje odvolací súd uznesením a má účinok, že prvostupňové rozhodnutie sa stáva právoplatným, akoby odvolanie nebolo podané. Z vyššie uvedených dôvodov odvolací súd vzhľadom na dispozitívny úkon odporcu odvolacie konanie zastavil. O trovách odvolacieho konania odvolací súd rozhodol podľa § 224 ods. 1 a § 146 ods. 1 písm. c) O.s.p., podľa ktorého žiaden z účastníkov nemá právo na náhradu jeho trov, ak konanie bolo zastavené, keďže neboli dôvody na použitie ust. § 146 ods. 2 O.s.p.. Senát krajského súdu uvedené uznesenie prijal pomerom hlasov 3:0, teda jednohlasne. Poučenie: Proti tomuto uzneseniu odvolanie nie je prípustné.

